Na temelju članka 10 Zakona o financiranju javnih potreba u kulturi („Narodne novine“ broj 47/90, 27/93, 38/09) i članka 31. Statuta Općine Perušić („Županijski glasnik“ ličko-senjske županije broj 7/13, 5/18,7/20), Općinsko vijeće općine Perušić na svojoj sjednici održanoj dana 13. 11. 2021. godine donijelo je

**PROGRAM JAVNIH POTREBA U ŠKOLSTVU I KULTURI**

**OPĆINE PERUŠIĆ ZA 2021. GODINU**

 **SVRHA PROGRAMA**

 Svrha Programa javnih potreba u školstvu je potpora u zadovoljavanju potrebe djece za poticanjem i razvojem socijalnih vještina kao i pomoći u prevladavanju teškoća u razvoju djerteta.

 **CILJ PROGRAMA**

 Cilj Programa javnih potreba u školstvu i kulturi je zadovoljenje kulturnih potreba mještana Općine Perušić, te podizanje kulturne ponude općine kao i ostvarivanje potreba u školstvu.

 **OPIS PROGRAMA**

 Program javnih potreba u školstvu sastoji se od:

1. Programa doniranja Osnovne škole Perušić i Osnovne škole Kosinj
2. Program financiranja logopedskog kabineta

**STRUČNE OSOBE ZA PROVOĐENJE PROGRAMA**

 U realizaciji navedenog programa uključeni su voditelji programskih aktivnosti udruga, te vanjski stručni suradnici (logopesi,sociolozi).

**SREDSTVA ZA REALIZACIJU PROGRAMA**

Iz proračunskih sredstava za 2021. godinu u okviru Programa javnih potreba za školstvo u 2021.godinu osigurana su sredstva za financiranje logopedskog kabineta u iznosu od 20.000,00 kuna.

Navedeni program provodit će se kroz deset mjeseci, tj. za vrijeme trajanja školske godine.

Program doniranja Osnovne škole Anž Frankopan u Kosinju određen je u iznosu od 10.000,00 kuna a Osnovna škola u Perušić u iznosu od 10.000,00 kuna.

**ZAVRŠNE ODREDBE**

 Ovaj Program stupa na snagu osmog dana od dana objave u „Županijskom glasniku“ Ličko-senjske županije, te se primjenjuje od 01. siječnja 2021. godine.

 **PREDSJEDNIK OPĆINSKOG VIJEĆA**

 Milorad Vidmar

KLASA:

URBROJ: